Daniel Radcliffe , sem þekktastur er fyrir hlutverk sitt sem Harry Potter í samnefndum myndum , gerir nú hvað hann getur til að hrista af sér barnastjörnuímyndina , og gengur bara ágætlega . Hann hefur leikið í myndum eins og The Woman In Black og Kill Your Darlings og samkvæmt Deadline vefsíðunni ætlar hann næst að leika í Tokyo Vice , spennutrylli sem byggður er á sannri sögu Jake Adelstein , bandarísks blaðamanns sem varð skotmark japanska yakuza ( japanska mafían ) foringjans Tadamas Goto , manns sem var talinn svo hrollvekjandi að hann var kallaður John Gotti þeirra Japana . Adelstein starfar enn við blaðamennsku og mun leggja hönd á plóg og hjálpa rithöfundinum JT Rogers að sjóða saman handritið . Leikstjóri verður Anthony Madler , sem einkum er þekktur fyrir að leikstýra tónlistarmyndböndum fyrir tónlistarmenn eins og Jay-Z , Rihanna , The Killers og Lana Del Rey . Meðal annars leikstýrði hann myndbandinu hér fyrir neðan við lagið Diamonds eftir Rihanna : Þangað til við fáum að sjá Radcliffe glíma við mafíuna , þá munum við fá að sjá hann í myndinni Horns síðar á árinu , auk þess sem hann er sagður ætla að leika Igor í nýrri og óvenjulegri Frankenstein mynd .